Bispedømmet Fort Worth omfattet frem til 1944 også de senere bispedømmet Lafayette, og til desember 1956 også bispedømmet Gary
Den katolske domkirken i Fort Worrth, fra 1860
*Our Sunday Visitor*s tidligere kontorer i Huntington i Indiana
**John Francis Noll** (født 25. januar 1875 i Fort Wayne i delstaten Indiana i USA, død 31. juli 1956) var katolsk biskop av bispedømmet Fort Wayne fra 1925 til sin død. Han var aktiv i nasjonale amerikanske katolske organisasjoner. I 1912 grunnla han ukeavisen *Our Sunday Visitor.*

Liv og virke
------------

### Bakgrunn

John F. Noll var ett av nitten barn. Han gikk på *St. Lawrence Seminary* i Mt. Calvary i Wisconsin fra 1888 til 1893. 

### Prest

Han ble presteviet i 1898 av biskop Joseph Rademacher av Fort Wayne. Fader Noll var sogneprest av *St. Mary's Catholic Church* i Huntington i Indiana. Som ung prest konfronterte han ofte folk som hevdet å avdekke onde kultiske handlinger innen den katolske kirke. Han vill be den påstått tidligere prest eller nonne hvilken orden hen hadde tilhørt og be om at de resiterte visse bønner; noen av spørsmålene kunne han stille på latin. På hans tid var meget av seminarieundervisningen på latin. På denne måte fikk han demaskert folk som bare var vanlige antikatolske aktører. Fenomenet med slike bløffmakere var i noen grad utbredt etter at innvandringen fra katolske land tiltok fra siste del av 1800-tallet.

Han huskes som grunnleggeren av den nasjonale katolske ukeavisen *Our Sunday Visitor*. I 1912 grunnla han denne som bispedømmeavis. Den ble etterhvert meget populær og fikk en nasjonal profil og utbredelse.

### Biskop

Pave Pius XI utnevnte ham den 12. mai 1925 til biskop av Fort Wayne, som den gang omfattet hele den nordlige halvparten av delstaten Indiana. Bispevielsen ble foretatt av erkebiskopen av Chicago, kardinal George William Mundelein den 30. juni samme år; medkonsekratorer var biskopen av Nashville i Tennessee, Alphonse John Smith, og biskopen av Corpus Christi i Texas, Emmanuel Boleslaus Ledvina. 

Som biskop bygde han et forberedelsesseminar, en rekke *high schools*, er barnehjem for foreldreløse, og han reorganiserte systemet for de katolske veldedige grupperinger. Han var aktiv som organisator på nasjonalt nivå, og ledet *Department of Lay Organizations* innen National Catholic Welfare Conference.

Bispedømmet vokste, og i 1944 ble det delt; *Lafayette in Indiana* ble opprettet for et bredt belte tvers over staten nord for Indianapolis. Kort etter Nolls død ble bispedømmet Gary utskilt i vest.

Noll forfattet en bestselger av en katekisme, *Father Smith Instructs Jackson*, som fikk flere opptrykk (som i 2009).

Pave Pius XII eleverte ham til erkebiskop *ad personam* i 1953 selv om han aldri ledet noe erkebispedømme. Han var instrumentell for genereringen av finansiell støtte til byggingen av den nasjonale Basilica of the Immaculate Conception i Washington, D.C.

*Bishop Noll Institute* i Hammond i Indiana er slik oppkalt til hans ære.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Annibale Albani (1682-1751) \*1730
* Kardinal Federico Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Jean-Louis Anne Madelain Lefebvre de Cheverus (1768-1836) \*1810
* Erkebiskop Ambrose Maréchal (1768-1828) \*1817
* Biskop John Dubois (1764-1842) \*1826
* Biskop John Joseph Hughes (1797-1864) \*1838
* Kardinal John McCloskey (1810-1885) \*1844
* Erkebiskop  Michael Augustine Corrigan (1839-1902) \*1873
* Biskop Charles Edward McDonnell (1854 -1921) \*1892
* Kardinal George William Mundelein (1872-1939) \*1909
* Erkebiskop *John Francis Noll* (1875-1956) \*1925

Referanser
----------

1. 1 2   Gemeinsame Normdatei, GND-ID 1026458706, besøkt 17. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6892cxt, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 23. desember 2014[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. ↑  John Francis Noll
6. ↑  John J. Delaney, *Dictionary of American Catholic Biography* (1984) pp 423-24
7. ↑  
	* Marie Anne Pagliarini: «The pure American woman and the wicked Catholic priest: An analysis of anti-Catholic literature in antebellum America.» *Religion and American Culture* (1999): 97–128. in JSTOR
8. ↑  Noll, John Francis. *Father Smith Instructs Jackson: Centennial Edition*. Our Sunday Visitor, 2009. ISBN 978-1-59276-445-7
9. ↑  noll, lest 19. januar 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** NLA **·** NDL **·** ICCU **·** CiNii
 |